बडोनी से बहस में जीते लिविंगस्टोन, पंजाब के खिलाफ लखनऊ ने 9 खिलाड़ियों से गेंदबाजी कराई
IPL 2023 LSG vs PBKS Moments | Stoinis Catch Drop Livingstone, पहली ही गेंद पर केएल राहुल का कैच छूटा, मार्कस स्टोइनिस को जीवनदान मिला। लियाम लिविंगस्टोन और आयुष बडोनी में बहस हुई और स्टोइनिस बॉलिंग करते हुए इंजर्ड हो गए।
इंडियन प्रीमियर लीग (IPL) में शुक्रवार को लखनऊ सुपरजायंट्स के बैटर्स ने विस्फोटक बैटिंग करते हुए 20 ओवर में 257 रन का स्कोर खड़ा कर दिया। टीम के 3 बैटर्स ने 179 से ज्यादा और 3 ने 200 से ज्यादा के स्ट्राइक रेट से बैटिंग की। जवाब में पंजाब की टीम 20 ओवर में 201 रन ही बना सकी।
मार्कस स्टोइनिस को भी जीवनदान मिला, निकोलस पूरन और दीपक हुड्डा एक ही गेंद पर रनआउट होने से बच गए। लियाम लिविंगस्टोन और आयुष बडोनी में बहस हुई और स्टोइनिस बॉलिंग करते हुए इंजर्ड हो गए। मैच के ऐसे ही टॉप मोमेंट्स इस खबर में हम जानेंगे। मैच रिपोर्ट पढ़ने के लिए यहां क्लिक करें... 
1. स्टोइनिस को जीवनदान मिला
लखनऊ सुपर जायंट्स के ऑलराउंडर मार्कस स्टोइनिस को एक जीवनदान मिला। उन्होंने इसका फायदा उठाया और 40 गेंद में 72 रन बनाकर टीम का स्कोर 16 ओवर में ही 200 के पार पहुंचा दिया।
13वें ओवर की दूसरी बॉल राहुल चाहर ने ऑफ स्टंप पर फ्लाइटेड फेंकी। स्टोइनिस ने लॉन्ग ऑफ की ओर शॉट खेला, जहां लियाम लिविंगस्टोन ने कैच पकड़ लिया। लेकिन कैच पकड़ने के दौरान उनका पैर बाउंड्री से टकरा गया। इस कारण स्टोइनिस बच गए और उन्हें 6 रन भी मिल गए। वह इस वक्त 38 रन पर बैटिंग कर रहे थे, उन्होंने मैच में 34 रन और बनाए।
2. लिविंगस्टोन-बडोनी की बहस में जीते लिविंगस्टोन
पहली पारी के 14वें ओवर में पंजाब किंग्स के स्पिनर लियाम लिविंगस्टोन और लखनऊ के बैटर आयुष बडोनी में बहस देखने को मिली। ओवर की दूसरी बॉल पर बडोनी रिवर्स स्वीप खेलने के लिए मुड़े, लेकिन लिविंगस्टोन ने उनके शॉट को भांपकर गेंद ही नहीं फेंकी। इसके बाद बडोनी लिविंगस्टोन के गेंद फेंकने से पहले स्टंप्स से दूर हो गए।
अगली गेंद लिविंगस्टोन ने फुलर लेंथ फेंकी, बडोनी ने स्वीप शॉट खेलकर स्क्वेयर लेग की दिशा में छक्का लगा दिया। अगली बॉल लिविंगस्टोन ने फ्लाइटेड फेंकी, इस पर बडोनी कैच आउट हो गए। बडोनी ने 24 गेंद पर 43 रन बनाए।
3. पूरन और हुड्डा एक ही गेंद पर रनआउट होने से बचे
निकोलस पूरन और दीपक हुड्डा पहली पारी में 19वें ओवर की आखिरी गेंद पर रनआउट होने से बचे। हुड्डा स्ट्राइकर एंड और पूरन नॉन-स्ट्राइकर एंड पर बचे। दोनों ही बार फील्डर्स का थ्रो स्टंप्स में नहीं लगा।
ओवर की आखिरी गेंद सैम करन ने शॉर्ट पिच फेंकी, हुड्डा ने थर्ड मैन की ओर शॉट खेला और रन लेने के लिए दौड़ पड़े। पूरन क्रीज से बाहर निकले, लेकिन उन्होंने रन लेने से मना कर दिया। थर्ड मैन पर खड़े फील्डर ने स्ट्राइकर एंड पर हुड्डा की ओर थ्रो फेंका, लेकिन बॉल स्टंप्स से नहीं लगी और बॉलर करन के पास चली गई। करन ने नॉन-स्ट्राइकर एंड पर थ्रो किया, लेकिन यहां भी थ्रो नहीं लगा और पूरन बच गए।
4. LSG ने बनाया सीजन का सबसे बड़ा स्कोर 
लखनऊ सुपरजायंट्स के बैटर्स ने आक्रामक बैटिंग करते हुए सीजन का सबसे बड़ा स्कोर बना दिया। टीम ने 20 ओवर में 5 विकेट पर 257 रन बनाए। यह IPL इतिहास का दूसरा सबसे बड़ा स्कोर रहा। सबसे बड़े स्कोर का रिकॉर्ड रॉयल चैलेंजर्स बेंगलुरु के नाम है, टीम ने 2013 में पुणे वॉरियर्स इंडिया के खिलाफ 263 रन बनाए थे।
लखनऊ के बैटर्स ने 14 छक्के और 27 छक्के लगाए। टीम से मार्कस स्टोइनिस और काइल मेयर्स ने फिफ्टी लगाई, वहीं निकोलस पूरन और आयुष बडोनी ने 40 प्लस रन की उपयोगी पारियां खेलीं।
5. बॉलिंग करते हुए इंजर्ड हुए स्टोइनिस
प्लेयर ऑफ द मैच मार्कस स्टोइनिस दूसरी पारी में बॉलिंग करते हुए इंजर्ड भी हो गए। तीसरे ओवर की पांचवीं बॉल उन्होंने फुलर लेंथ फेंकी, अथर्व तायड़े ने सामने की ओर शॉट खेला। स्टोइनिस ने बॉल पर हाथ लगाया और गेंद उनके हाथ से टकराते हुए स्टंप्स के पीछे चली गई। उन्हें गहरी चोट आई और वह अपना ओवर पूरा नहीं कर सके। उनकी जगह आयुष बडोनी ने ओवर की आखिरी गेंद फेंकी। स्टोइनिस डगआउट में गए और मैच में फिर वापसी नहीं कर सके।
6. LSG ने 9 गेंदबाज यूज किए
लखनऊ सुपरजायंट्स के कप्तान केएल राहुल ने मैच में 9 गेंदबाजों का इस्तेमाल किया। टीम से कप्तान राहुल, दीपक हुड्डा और विकेटकीपर निकोलस पूरन ने ही बॉलिंग नहीं की। इम्पैक्ट प्लेयर काइल मेयर्स तक ने एक ओवर गेंदबाजी की। 9 गेंदबाज यूज करने के बाद भी 4 ही बॉलर्स ने पंजाब के 10 बैटर्स को पवेलियन भेज दिया।
यश ठाकुर ने सबसे ज्यादा 4, जबकि नवीन-उल-हक ने 3, रवि बिश्नोई ने 2 और मार्कस स्टोइनिस ने एक विकेट लिया।
अब देखें मैच से जुड़े इंटरेस्टिंग फोटोज...
स्पोर्ट्स की अन्य खबरें भी पढ़ें। 
लखनऊ ने IPL का दूसरा सबसे बड़ा स्कोर बनाया:इतिहास में 6 बार 240+ रन बने, RCB-CSK टॉप पर; जानें सभी मैचों की कहानी
इंडियन प्रीमियर लीग (IPL) में शुक्रवार को लखनऊ सुपर जायंट्स ने टूर्नामेंट इतिहास का दूसरा सबसे बड़ा स्कोर बना दिया। टीम ने पंजाब किंग्स के खिलाफ मोहाली में 5 विकेट पर 257 रन बनाए। IPL में उनसे ज्यादा स्कोर रॉयल चैलेंजर्स बेंगलुरु ही बना सकी है। टीम ने 10 साल पहले पुणे वॉरियर्स इंडिया के खिलाफ यह कारनामा किया था पूरी खबर पढ़ने के लिए यहां क्लिक करें। 
एशियन बैडमिंटन चैंपियनशिप में चिराग-सात्विक ने दोहराया इतिहास:मेंस डबल्स कैटेगरी में 52 साल बाद भारत का मेडल पक्का, इंडोनेशियाई जोड़ी को हराया​​​​​​​​​​​​​​
चिराग शेट्‌टी और सात्विक साईराज रैंकीरेड्डी की जोड़ी ने शुक्रवार रात एशियाई बैडमिंटन चैंपियनशिप में 52 साल पुराना इतिहास दोहराया है। इस जोड़ी ने 1971 के बाद भारत के लिए इस टूर्नामेंट में मेंस डबल कैटेगरी का मेडल पक्का किया है।
इससे पहले 1971 में दीपू घोष और रमन घोष ने जकार्ता में टूर्नामेंट की मेंस डबल्स कैटेगरी का ब्रॉन्ज जीता था। पूरी खबर पढ़ने के लिए यहां क्लिक करें।